Publication: Magyar Közlöny
Issue: MK-2001-66 (Year: 2001, Number: 66)
Era: 1990-2004
Section: a 98/2001. (VI. 15.) Korm. rendelethez
Paragraph Index: 806

5. A szakértői vélemény tartalmi követelményei 5.1. A szakértői véleményt készítő szervezet neve, címe, akkreditálási okiratának másolata. 5.2. A megbízó neve, címe. 5.3. A minősítendő hulladék származási helye; keletkezési technológiájának átfogó ismertetése. 5.4. A hulladékminta előkészítésének ismertetése. 5.5. A hulladék minősítésére használt vizsgálati módszerek ismertetése: — szabvány alapján végzett vizsgálatok esetében a szabvány számával és címével, — más vizsgálati módszer esetében a módszer ismertetése, a Hulladékminősítő Bizottság írásos nyilatkozatával e módszer elfogadásáról. 5.6. A vizsgálatok eredményeinek értékelése. 5.7. A hulladéknak a vizsgálatok alapján javasolt minősítése. 5.8. A hulladékkal kapcsolatos egyéb információk és ajánlások ismertetése (ártalmatlanítási és hasznosítási javaslatok). 5.9. A szakértői véleményt készítő aláírása.

Source: https://magyarkozlony.hu/hivatalos-lapok/fe6b0a51f2a0007b0026fa1f19d8503bfc63bbc6/dokumentumok/911a3e5f57527769ed04dc338e59f5ba1def48f1/letoltes